Document ID: /fineweb-2-swissfilter-quality_10-filterrobots/filtered/01308.jsonl.gz/885

Komiteti Ndërkombëtar i Kryqit të Kuq ka bërë të ditur se që nga muaji i kaluar kolera ka vrarë 184 njerëz në Jemen.
Autoritetet kanë shpallur gjendje të jashtëzakonshme në kryeqytetin Sana dhe kanë bërë thirrje për ndihmë ndërkombëtare.
Sana kontrollohet nga lëvizja e armatosur Huthi, e cila lufton forcat qeveritare.
Mbi 10,000 njerëz janë vrarë dhe miliona të tjerë janë zhvendosur nga lufta dyvjeçare në Jemen, e cila po ashtu ka shkatërruar infrastrukturën e vendit, raportojnë mediat.
Kryqi i Kuq tha se janë raportuar edhe 11,000 raste të dyshuara të kolerës.